**МОТИВИ КЪМ ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ДАНЪЦИ НА ТЕРИТОРИЯТА НА ОБЩИНА АПРИЛЦИ**

1. **Причини за приемане на Наредбата за изменение и допълнение на Наредба за определянето и администрирането на местните данъци на територията на община Априлци**

Констатирани са предпоставки за приемане на Наредба за изменение и допълнение на Наредба за определянето и администрирането на местните данъци на територията на община Априлци.

**Наредбата е приета с** Решение №45, Протокол №10/28.02.2008г. от заседание на Общински съвет Априлци, изменена с: Решение №168, Протокол №23/29.01.2009г. (изменения в чл.15 и в чл.35, ал.1 и ал.2); Решение №304, от Протокол №42/28.01.2010г. (допълват се чл.32 и чл.34, отменят се текстовете на § 1, § 2, § 3, § 4, § 5, приемат се нови § 1, § 2, § 3 и § 4; § 6 и § 7 стават съответно § 5 и § 6); Решение №409, Протокол №60/27.01.2011г., Решение №17, Протокол №7/29.12.2011г. (изменя се чл. 15, ал. 1); Решение №18, Протокол №7/29.12.2011г. (изменя се чл.41); Решение №134, Протокол №19/30.08.2012г. (отменя ал.2, ал.5 и ал.6 от чл.58); Решение №303, Протокол №37/19.12.2013г. (изменя се чл.45); Решение №204/23.08.2016г., Протокол №13 на ОбС Априлци (добавя се раздел VII), Решение №508, Протокол №54/31.01.2019г.; Решение №587, Протокол №64/29.08.2019г. (отменя Чл.15, ал.3, Изменя Чл.15, ал.1 и ал.2); Решение №83, Протокол №9/26.03.2020г. (Изменя чл. 11, ал.1 и ал.2; Отменя чл.17, ал.1; Изменя чл.40; Изменя чл.46, ал.1 и ал.3; Изменя чл.52, ал.1, т.4; Изменя чл.64, ал.2).

Текстовете на чл. 7, чл. 8, ал. 4, на чл. 14, чл. 15, чл. 18, ал. 1 и чл. 41, ал. 4 от НОМД от Наредбата не са съобразени с измененията и допълненията на Закона за местните данъци и такси в чл. 11, ал. 4, чл. 28, ал. 5, чл. 15, чл. 14, чл. 19, ал. 1, чл. 24, ал. 1, т. 9, чл. 55, ал. 4 от ЗМДТ, въведени с измененията на закона, съответно с бр. 97/2016г., ДВ, бр. 95/2015г., ДВ бр. 98/2018г., ДВ бр. 108/2018г., ДВ бр. 18/2020г. Съгласно чл. 8 от Закона за нормативните актове всеки общински съвет може да издава наредби, с които да урежда съобразно нормативните актове от по-висока степен неуредени от тях обществени отношения с местно значение. Съгласно чл. 15, ал. 3 от ЗНА в случай че наредбата противоречи на нормативен акт от по-висока степен, правораздавателните органи прилагат по-високия по степен акт. Същевременно, на основание чл. 16, ал. 1 от ЗНА държавните органи са длъжни да уведомят органа, овластен да отмени нормативния акт, за несъответствието между него и акт от по-висока степен.

Сметната палата на РБ извърши одит за съответствие при управлението на публичните средства и общинските дейности на община Априлци за периода 01.01.2019г. – 30.06.2020г., като е издала окончателен одитен доклад № 0200302320. На основание чл. 50, ал. 2 от Закона за Сметната палата на община Априлци е предоставен срок от шест месеца за предприемане мерки за изпълнение на препоръките в доклада, след което да се изпрати писмено уведомление до председателя на Сметната палата. След срока за изпълнение на препоръките, определени в одитния доклад, предстои да се осъществи контрол за тяхното изпълнение.

В част трета от окончателния доклад част трета „Констатации“, раздел I „Бюджет“, т. 1 „Нормативна осигуреност“ Сметната палата е установила следните несъответствия с разпоредбите на Закона за местните данъци и такси:

„Последната актуализация е приета с Решение № 83/26.03.2020г. на ОбС-Априлци.

С НОАМД са регламентирани видовете местни данъци, които постъпват в общинския бюджет, размерите и заплащането им и редът за тяхното установяване и събиране. Определените размери на местните данъци в НОАМД са в границите, определени в ЗМДТ.

При проверката на НОАМД за съответствие със ЗМДТ е установено:

а) Текстът на чл. 8, ал. 4 от НОАМД не е допълнен с разпоредбата на чл. 11, ал. 4 от ЗМДТ /ред. ДВ, бр. 97/2016г./ в частта, регламентираща, че при концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.

б/ В чл. 14 от НОМД е определено ДНИ да постъпва в приход на бюджета на общината, на територията на която се намира имотът. Разпоредбата не е допълнена с дължимия от концесионера данък за имот, разположен на територията на повече от една община, който следва да постъпва в приход на общината, на чиято територия е по-голямата част от имота, както е посочено в чл. 28, ал. 5 от ЗМДТ /ред. ДВ, бр. 95/2015г./

в/ В НОАМД липсва норма за облагане на данъчно задължените лица с ДНИ на новопостроените сгради или части от сгради и при прехвърляне на собствеността на имота или при учредяване на ограничено вещно право, в несъответствие с изискването на чл. 15 от ЗМДТ /ред. ДВ, бр. 98/2018г./ Не са посочени случаите, за които собственикът подава/не подава данъчна декларация за облагане с годишен ДНИ съгласно чл. 14 от ЗМДТ /ред. ДВ, бр. 98/2018г./

г/ В чл. 18, ал. 1 от НОАМД е регламентирано, че ДНИ се определя върху данъчната оценка на недвижимите имоти към 1 януари на годината, за която се дължи. Текстът не е допълнен с изискването на чл. 19, ал. 1 от ЗМДТ за съобщаване на дължимия данък върху недвижимите имоти на лицата в срок до 1 март на същата година.

д/ Нормата на чл. 7 от НОАМД не е допълнена с текста на чл. 24, ал. 1, т. 9 от ЗМДТ /ред. ДВ, бр. 108/2018г./, според който от данък се освобождават молитвените домове, храмовете и манастирите, които са вписани в регистъра по чл. 12, ал. 3 от Закона за вероизповеданията.

е/ Разпоредбата на чл. 41, ал. 4 от НОМД не е допълнена с изменението на чл. 5, ал. 4 от ЗМДТ /ред. ДВ, бр. 18/28.02.2020г./, според което триколесното превозно средство следва да е определено в съответствие с чл. 4 от Регламент /ЕС/ 168/2013 на Европейския парламент и на Съвета от 15 януари 2013г.

В останалата си част НОМД е в съответствие с изискванията на ЗМДТ.“.

Освен посочените в констатациите на Сметна палата разпоредби в хода на работата по изменение на Наредбата се констатира наложително изменение на чл. 20, ал. 1, тъй като задължението за подаване на декларация по чл. 14 от ЗМДТ вече е изключение, а не правило и следва да се прилага само извън уредените от ЗМДТ изключения, които да бъдат подробно разписани в Наредбата в следващите алинеи на чл. 20. Следва да се добавят и разпоредби относно началната дата на дължимост на данъка при прехвърляне право на собственост върху имот или учредяване на вещно право, както и в случаите на новопостроени сгради или части от сгради, включително когато сградата не се въведе в експлоатация съобразно разпоредбите на чл. 15, ал. 1, ал. 2 и ал. 5 от ЗМДТ.

Наложително е привеждане на Наредбата в съответствие с разпоредбите на Закона за местните данъци и такси, тъй като основанието за приемане на наредбата е разпоредбата на чл. 1, ал. 2 от Закона за местните данъци и такси, която оправомощава и задължава Общинския съвет да приеме наредба за реда за определянето и администрирането на местните данъци на територията на общината, но при спазване разпоредбите на ЗМДТ и на специалните закони в тази област.

Същевременно е от съществено значение за Община Априлци да има действаща, актуализирана, законосъобразна и ефективна Наредба за определянето и администрирането на местните данъци, тъй като те са в основата на всяка дейност на община Априлци и от съществено значение за приходите на общината.

**II. Цели, които се поставят с приемането на Наредбата, са:**

1. Подзаконовият нормативен акт да бъде синхронизиран с нормативния акт от по-висока степен, въз основа на който е приета наредбата, а именно: Закона за местните данъци и такси, като се съобразят измененията и допълненията на този закон, направени през бр. 97/2016г., ДВ, бр. 95/2015г., ДВ бр. 98/2018г., ДВ бр. 108/2018г., ДВ бр. 18/2020г.
2. Изпълнение на дадените от Сметна палата препоръки с окончателен Одитен доклад № 0200302320.

**III. Очаквани резултати от приемане на Наредбата**

Очакваните резултати от приемането на Наредбата за реда за определянето и администрирането на местните данъци на територията на община Априлци.

Очакван резултат от приемането на наредбата е и създаване на действаща, актуална и приложима нормативна уредба на територията на общината относно определянето и администрирането на местните данъци на територията на община Априлци, законосъобразно формиране на данъците, тяхното събиране, извличане на максимални финансови ползи от собствеността върху недвижими имоти и МПС, облагаеми на територията на общината, както и намаляване ненужната административна и финансова тежест във връзка с данъчното облагане и администрирането на данъците и осигуряване на възможност за постоянно усъвършенстване на приетите правила на територията на общината.

**IV. Финансови средства, необходими за прилагането на Наредбата:**

Проектът на предлаганата наредба няма да е свързано с изразходване на допълнителни финансови средства от общинския бюджет, както и с ангажирането на допълнителни човешки ресурси.

**V. Анализ за съответствие с правото на Европейския съюз:**

Предлаганите промени в Наредбата за определянето и администрирането на местните данъци на територията на община Априлци са в съответствие с нормативните актове от по-висока степен – Закона за местните данъци и такси, както и с тези на европейското законодателство. Предлаганият проект на наредба е разработен в съответствие с европейското законодателство – Европейска харта за местно самоуправление, Европейска харта за регионално развитие, както и с директиви на Европейската общност, свързани с тази материя, предвид съответствието на основните нормативни актове с тях. Европейската харта за местно самоуправление е документът, подчертаващ необходимостта от отчитането в правните актове на всички особености на местните структури с оглед задоволяване на потребностите на населението по места чрез ефективно местно самоуправление. С измененията ще се съобрази и текстът на чл. 4 от Регламент /ЕС/ 168/2013 на Европейския парламент и на Съвета от 15 януари 2013г. Доколкото проектът за Наредба за изменение и допълнение на Наредбата за определянето и администрирането на местните данъци на територията на община Априлци е подзаконов нормативен акт, който се издава на основание чл. 21, ал. 1, т. 23 и ал. 2 от ЗМСМА и чл. 1, ал. 2 от ЗМДТ от Общински съвет като орган на местно самоуправление, то Европейската харта за местно самоуправление е приложима и съобразена при изготвянето на проекта за наредба.

Изготвил:

Адв. Северина Лозанова

ИНЖ. ТИХОМИР КУКЕНСКИ

Кмет на Община Априлци